**ELŐTERJESZTÉS**

**Körmend Város Önkormányzata Képviselő-testületének 2016. augusztus 24 -i ülésére**

**Tárgy:** a Körmend és Kistérsége Önkormányzati Társulás társulási megállapodásának módosítása

Tisztelt Képviselő-testület!

A Társulás Tanácsa 2016. február 09-én tárgyalta és fogadta el a társulási megállapodás módosítását a háziorvosi ügyeleti feladatellátás kapcsán.

A Társulás, illetve a társult települések képviselő-testületeinek jóváhagyását követően a módosított, illetve az egybeszerkesztett társulási megállapodást a Társulás Munkaszervezete 2016. május 02-án benyújtotta a Magyar Államkincstár Vas Megyei Igazgatóságához.

Az Államkincstár a törzskönyvi nyilvántartás változás bejelentésének vonatkozásában hiánypótlási felhívást írt ki, melyben az alábbi hiányosságok pótlására hívta fel a figyelmünket:

1. A Társulás feladatait közös fenntartású intézmény útján látja el, ezért a törzskönyvi alanynál csak a saját maga által ellátott szakmai alapfeladatokat kell szerepeltetni. Ezért a társulási megállapodás 4.2.1. és 4.2.3. pontjában felsorolt kormányzati funkciókat törölni szükséges.

2. A társulási megállapodás 4.2.4. pontjában a „Közművelődés – közösségi és társadalmi részvétel fejlesztése” kormányzati funkciószám tévesen került bejegyzésre, a helyes kormányzati funkció száma: *082091.*

3. Az államháztartásról szóló 2011. évi CXCV. törvény (a továbbiakban Áht.) 2014. január 1-i módosításával megszűnt a költségvetési szervek gazdálkodási besorolása, így a társulási megállapodás 7. pontjából az alábbi mondatrész törlése szükséges „*A Társulás által fenntartott Szociális Szolgáltató és Információs Központ önállóan működő költségvetési szerv.”.*

4. Az Áht. rendelkezései értelmében a társulási megállapodás megkötésével az irányítási hatáskörök – beleértve az alapítói jogokat is – a társulásra kerültek átruházásra, emiatt a társulási megállapodásban foglaltakat is pontosítani szükséges (a társulási megállapodás 7. és 11. pontjában)

A Társulás a 2016. február 09-i ülésén tárgyalta a Szociális Szolgáltató és Információs Központ alapító okiratának módosítását, melynek eredményeképpen a Társulás által közösen fenntartott költségvetési szerv elnevezése **Körmendi Szociális Szolgáltató és Információs Központ** lett. Eme változás eredményeképpen a társulási megállapodás vonatkozó részeit is pontosítani szükséges a hatályos elnevezéssel.

Kérem a tisztelt Képviselő-testületet, hogy a sikeres törzskönyvi bejegyzés érdekében az alábbi határozati javaslatot elfogadni szíveskedjen.

**HATÁROZATI JAVASLAT**

Körmend Város Önkormányzatának Képviselő-testülete egyetért azzal, hogy a Körmend és Kistérsége Önkormányzati Társulás társulási megállapodása az alábbiak szerint módosuljon:

**1.** A társulási megállapodás 4.2.1. pontja az alábbi szöveghelyen az alábbiak szerint módosul:

„Ezen feladatokat a Társulás az általa fenntartott Szociális Szolgáltató és Információs Központ útján biztosítja.” szövegrész helyébe az alábbi szövegrész kerül:

„Ezen feladatokat a Társulás az általa fenntartott **Körmendi Szociális Szolgáltató és Információs Központ** útján biztosítja.”

**2.** A társulási megállapodás 4.2.1. pontjában

„102025 Időskorúak átmeneti ellátása

102031 Idősek nappali ellátása

101221 Fogyatékossággal élők nappali ellátása

101142 Szenvedélybetegek nappali ellátása

104042 Család-és gyermekjóléti szolgáltatások

104043 Család-és gyermekjóléti központ

107051 Szociális étkeztetés

107052 Házi segítségnyújtás

107053 Jelzőrendszeres házi segítségnyújtás

101222 Támogató szolgáltatás fogyatékos személyek részére

107030 Szociális foglalkoztatás”,

továbbá a 4.2.3. pontjában megnevezésre került

„074031 Család-és nővédelmi egészségügyi gondozás

074032 Ifjúság - egészségügyi gondozás” kormányzati funkciók törlésre kerülnek.

**3.** A társulási megállapodás 4.2.3. pontja az alábbi szöveghelyen az alábbiak szerint módosul:

„Család- és nővédelmi egészségügyi gondozás, valamint ifjúság-egészségügyi gondozásfeladatot kizárólagosan Körmend település esetében biztosítja a Társulás az egészségügyről szóló 1997. évi CLIV törvény alapján, az általa fenntartott Szociális Szolgáltató és Információs Központ útján.” szövegrész helyébe az alábbi szövegrész kerül:

„Család- és nővédelmi egészségügyi gondozás, valamint ifjúság-egészségügyi gondozásfeladatot kizárólagosan Körmend település esetében biztosítja a Társulás az egészségügyről szóló 1997. évi CLIV törvény alapján, az általa fenntartott **Körmendi Szociális Szolgáltató és Információs Központ** útján.”

**4.** A társulási megállapodás 4.2.4. pontjában szereplő „082094 Közművelődés – közösség és társadalmi részvétel fejlesztése” szövegrész törlésre kerül, és helyébe a „**082091** Közművelődés – közösség és társadalmi részvétel fejlesztése” szövegrész kerül.

**5.** A társulási megállapodás 7. pontja az alábbi szöveghelyeken az alábbiak szerint módosul:

5.1. „A Társulás egy intézményt, a Szociális Szolgáltató és Információs Központot tartja fenn közösen az alábbi feladatellátásra:” szövegrész helyébe az alábbi szövegrész kerül:

„A Társulás egy intézményt, a **Körmendi Szociális Szolgáltató és Információs Központ**ot tarja fenn közösen az alábbi feladatellátásra:”

5.2. „aa) a Család- és nővédelmi egészségügyi gondozás; Családsegítés; Fogyatékossággal élők nappali ellátása; Gyermekjóléti Szolgáltatás; Idősek nappali ellátása; Időskorúak átmeneti ellátása; Ifjúság-egészségügyi gondozás; Jelzőrendszeres házi segítségnyújtás; Közösségi szolgáltatások (kivéve: szenvedélybetegek alacsonyküszöbű ellátása); Szenvedélybetegek nappali ellátása; Szociális étkeztetés; Szociális Foglalkoztatás fejlesztő- felkészítő foglalkoztatás keretében; Szociális foglalkoztatás munka-rehabilitáció keretében; Támogató szolgáltatás feladatokat a Társulás által fenntartott, Körmend, Thököly u. 46. székhellyel működő Szociális Szolgáltató és Információs Központ intézmény látja el.

ab) a házi segítségnyújtás feladatot

* A Társulás által fenntartott, Körmend, Thököly u. 46. székhellyel működő Szociális Szolgáltató és Információs Központ látja el Csákánydoroszló, Döbörhegy, Döröske, Egyházashollós, Halastó, Harasztifalu, Kemestaródfa, Körmend, Magyarnádalja, Magyarszecsőd, Molnaszecsőd, Nagymizdó, Nagykölked, Pinkamindszent, Rádóckölked, Szarvaskend, Vasalja települések esetében” szövegrész helyébe az alábbi szövegrész kerül:

„aa) a Család- és nővédelmi egészségügyi gondozás; Családsegítés; Fogyatékossággal élők nappali ellátása; Gyermekjóléti Szolgáltatás; Idősek nappali ellátása; Időskorúak átmeneti ellátása; Ifjúság-egészségügyi gondozás; Jelzőrendszeres házi segítségnyújtás; Közösségi szolgáltatások (kivéve: szenvedélybetegek alacsonyküszöbű ellátása); Szenvedélybetegek nappali ellátása; Szociális étkeztetés; Szociális Foglalkoztatás fejlesztő- felkészítő foglalkoztatás keretében; Szociális foglalkoztatás munka-rehabilitáció keretében; Támogató szolgáltatás feladatokat a Társulás által fenntartott, Körmend, Thököly u. 46. székhellyel működő **Körmendi Szociális Szolgáltató és Információs Központ** intézmény látja el.

„ab) a házi segítségnyújtás feladatot

* A Társulás által fenntartott, Körmend, Thököly u. 46. székhellyel működő **Körmendi** **Szociális Szolgáltató és Információs Központ** látja el Csákánydoroszló, Döbörhegy, Döröske, Egyházashollós, Halastó, Harasztifalu, Kemestaródfa, Körmend, Magyarnádalja, Magyarszecsőd, Molnaszecsőd, Nagymizdó, Nagykölked, Pinkamindszent, Rádóckölked, Szarvaskend, Vasalja települések esetében.”

5.3. „Az intézményvezető tekintetében a foglalkoztatási jogviszony keletkezésével és megszüntetésével kapcsolatos jogokat a Társulási Tanács, míg minden más munkáltatói jogot a Társulási Tanács elnöke gyakorolja.” szövegrész helyébe az alábbi szövegrész kerül:

„Az intézményvezető tekintetében a foglalkoztatási jogviszony keletkezésével és működésével kapcsolatos jogokat a Társulási Tanács elnöke gyakorolja. Az intézményvezetőt pályázat útján 5 évre bízza meg a Társulás Tanácsa.”

5.4 „A társult tagok megállapodnak abban, hogy mindaddig, amíg a Társulásban ellátott feladatokhoz a Társulásban történő ellátás miatt normatív támogatás, vagy magasabb összegű normatív támogatás érkezik, mindaddig Társulásban látják el a Szociális Szolgáltató és Információs Központon keresztül biztosított feladatokat, és tartózkodnak a közös működtetés megszüntetésétől.” szövegrész helyébe az alábbi szövegrész kerül:

„A társult tagok megállapodnak abban, hogy mindaddig, amíg a Társulásban ellátott feladatokhoz a Társulásban történő ellátás miatt normatív támogatás, vagy magasabb összegű normatív támogatás érkezik, mindaddig Társulásban látják el a **Körmendi Szociális Szolgáltató és Információs Központ**on keresztül biztosított feladatokat, és tartózkodnak a közös működtetés megszüntetésétől.”

**6.** A társulási megállapodás 7. pontjából törlésre kerül az alábbi szövegrész:

„A Társulás által fenntartott Szociális Szolgáltató és Információs Központ önállóan működő költségvetési szerv.”

**7.** A társulási megállapodás 11. pontjában a „Körmend város Önkormányzata Képviselő-testülete” szövegrész helyébe „a Körmend és Kistérsége Önkormányzati Társulás – annak Társulási Tanácsa” szövegrész kerül.

Felelős: jegyző – a kivonat kiállításáért

Határidő: azonnal

Körmend, 2016. augusztus 11.

**Bebes István  
 polgármester**